Assalamualaikum, apa habar pian sabarataan? Mudahan pian berataan sehat-sehatlah.
Perkenalkan dahulu, ulun Ashya beisi blog www.rizkyashya.com, mun pian kadada gawian jangan kada ingat lah mampir ke blog ulun.
Sekitar Bulan Agustus, ulun pindah tugas dari Banjarmasin ke Martapura. Sebelum ulun pindah tugas, kawan-kawan ulun bakisah kalo Kota Martapura itu Kota nang Alim banar.
Pas sampai di Martapura, ulun takajut-kajut soalnya apa jar kawan ulun nyata adanya kalo Martapura ini orangnya alim-alim banar. Buannya kalo bajalanan rancak basarung, babaju koko, lawan bapeci gasan nang lakian. Kalo nang biniannya babaju gamis-gamis.
Selain alim-alim masyarakatnya, ternyata Kota Martapura memiliki ngaran lain. Kalo, pian penasaran jangan di skiplah tulisan ulun.
1. Kota Intan
Bahari, asal mula Martapura jadi Kota Intan tu karena Kota Martapura menjadi tempat pengolahan dan perdagangan batu Intan atau Berlian.
Berlian ini adalah hasil dari olahan intan nang masih mentah. Setelah diolah dan digosok, jadilah berlian nang cantik dan basinar. Kalo buan pian jalan-jalan ke Martapura jangan kada ingat mampir ke Pasar CBS lah, disana banyak banar buan pedagang nang bajualan berlian lawan macam-macam model dan harganya. Buan pian tinggal pilih aja mana nang buan pian handak.
2. Kota Santri
Kada cuma itu ja pang, Martapura jua punya ngaran lain yaitu Kota Santri. Martapura baisi Pondok Pesantren Darussalam nang mana pondok itu banyak malahirkan ulama dan tokoh keagamaan.
Selain itu, banyak pondok-pondok pesantren nang mengikuti atau berpedoman pada kurikulum atau pola pembelajaran dari pondok pesentren itu.
3. Kota Serambi Mekah
Nang menjadikan Martapura Serambi Mekah karena Martapura punya Masjid legendaris yaitu Masjid Al Kharamah. Masjid tersebut menjadi masjid tujuan ziarah umat muslim di Kalimantan Selatan.
Selain itu, Martapura jua memiliki daerah nang banama Sekumpul dimana K.H Ahmad Zaini Ghani atau nang biasa di sebut Abah Guru Sekumpul dimakamkan.
Wahini satiap satahun sakali ada acara nang biasa disebut Haul Sekumpul dimana banyak umat muslim badatangan dari pelosok daerah gasan baziarah dan mendoakan Abah Guru Sekumpul.
Buan pian ada tau lagilah ngaran untuk Kota Martapura? Kalo ada, jangan kada ingat tulisakan ngarannya di komentar lah. Biar kita tau kalo Martapura baisi banyak ngaran.
Nah, nintu pang tulisan ulun tentang 3 Ngaran Kota Martapura. Semoga tulisan ulun bamanfaat gasan pian sabarataan.
Salam,
Nang Manulis: Rizky Ashyanita : www.rizkyashya.com
Nang Mangedit: Niswin niswindows.com
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn sun_Latn bjn_Latn bjn_Latn ace_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn ace_Latn